排球

排球運動起源自美國，由美國麻省霍利奧克基督教青年會幹事威廉．摩根喺1895年2月9號發明。最初，人係企喺網球場球網嘅兩側，將籃球膽托嚟托去，參賽人數同擊球次數都無限。比賽裏面網高1.98米，呢個就係排球嘅雛形。

1896年，喺美國斯普林費爾德體育專科學校舉行咗第一場公開比賽。初期，排球被叫做Mintonette。1896年，霍爾斯泰德教授根據比賽特點，建議改叫做Volleyball，變成咗今年國際通用嘅英文名，中文名就叫排球。當時用嘅正式比賽用波圓周25-27英寸，重量係9-12安士。而家國際比賽用嘅波，無論材料同製作方法都有好大改變，但波嘅規格重係同以前差唔多。